Espai Dona tanca les seues activitats amb l’elegància i la sensualitat de la dansa del ventre
2025-07-24

Espai Dona, el servei integral d’atenció a la dona de l’Ajuntament de Burjassot, dirigit per la Regidora Lluna Àrias, tancarà els seus actes, abans de les vacances d’estiu, amb una nova activitat oberta a la ciutadania en la qual la dansa del ventre serà la protagonista.

L’Auditori de la Casa de Cultura és el lloc escollit per Espai Dona per a, aquest divendres 7 de juliol a les 20 hores, mostrar al públic assistent la fusió de l’emoció i la sensualitat que transmet la dansa del ventre.

L’elegància d’aquest tipus de ball arribarà de la mà de les alumnes del curs de dansa del ventre d’Espai Dona amb l’espectacle de Munia Masali, acompanyades del grup de ballarines Amar Bahira.

Una gran ocasió per a conèixer aquesta dansa, sensual, divertida i elegant de manera totalment gratuïta.